钦定古今图书集成/明伦汇编/氏族典/第118卷 > 陈安世
## 钦定古今图书集成/明伦汇编/氏族典/第118卷 > 陈安世

按《尚友录》：安世，京兆人，禀性慈仁，家贫，为权叔本家
佣赁。叔本好道，有二仙人托为书生，从叔本游。叔本
意怠，二仙曰：“几成而败矣。”见安世笃实曰：“汝好道乎？”
曰：“好。”二人与约，明日早会大树下，以药二丸与之服，
不复食，但饮水。叔本知其得仙，反师事之，后安世白
日升天。